ROMÂNIA

JUDEȚUL CLUJ

COMUNA VALEA IERII

CONSILIUL LOCAL

 H O T Ă R Â R E

privind aprobarea programului de acțiune comunitară ce va fi realizat în anul 2024 la nivelul Comunei Valea Ierii

Consiliul Local al comunei Valea Ierii întrunit în ședința ordinară din data de 29 august 2024,

Examinând referatul de aprobare nr. 4867/21.08.2024 din 19.03.2024 întocmit de primarul comunei Valea Ierii precum și raportul nr.4868/21.08.2024 întocmit de domnișoara Bodea Adela -consilier superior, prin care se propune aprobarea programului de acțiune comunitară ce va fi realizat în anul 2024, la nivelul comunei Valea Ierii în scopul respectării prevederilor legale în materia asistenței sociale precum și a prevenirii situațiilor de excluziune socială a persoanelor aflate în dificultate,

 În baza prevederilor art. 27² din Legea nr. 196/2016 privind venitul minim de incluziune, cu modificările şi completările ulterioare, precum şi ale art. 25 din Normele metodologice de aplicare a prevederilor Legii nr. 196/2016 privind venitul minim de incluziune, cu modificările şi completările ulterioare aprobate prin Hotărârea Guvernului nr. 1154/2022, art. 35 alin. (2) din Legea asistenţei sociale nr. 292/2011, cu modificările și completările ulterioare,

În temeiul prevederilor art. 129, alin. (2), lit. d), alin. (7), lit. b), lit. c), lit. h), alin. (14), ale art.139 art. 140 alin. (1), art.196 alin. (1) lit. a), din O.U.G. nr. 57/2019, privind Codul administrativ, cu modificările şi completările ulterioare,

Consiliul Local al comunei Valea Ierii adoptă prezenta hotărâre:

 Art. 1. Se aprobă Programul de acțiune comunitară ce va fi realizat în anul 2024 la nivelul Comunei Valea Ierii, conform anexei la prezenta hotărâre ce face parte integrantă din aceasta.

 Art. 2. Cu ducerea la îndeplinire a prezentei hotărâri se încredințează Compartimentul de asistență socială.

 Art. 3. Prezenta hotarare va fi publicată pe pagina de internet a primăriei Comunei Valea Ierii şi comunicată, în condiţiile legii, Instituţiei Prefectului -Judeţul Cluj, Primarului Comunei Valea Ierii și Compartimentului de asistență Socială.

 Președinte de ședință, Contrasemnează:

 Constantin Culda Secretar general al comunei,

 Nelia-Crenguța Mariș

**Nr.53 din 29.08.2024**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și 0 voturi ,împotrivă”.Consilieri locali prezenţi: 9 din totalul de 9 consilieri locali în funcţie.*